PTG ลุ้นกำไร Q1 เฉียด 200 ล้าน รับยอดขายน้ำมัน-นอนออยล์พุ่ง โบรกชูเป้า 18 บ.
"บล.ฟิลลิป" แนะนำซื้อ PTG ราคาเป้าหมาย 18 บาท คาดกำไรไตรมาส 1/66 อยู่ที่ 197 ล้านบาท รับยอดขายน้ำมันดีขึ้นหลังขยายสถานีบริการเพิ่ม-ธุรกิจ Non-oil ดีขึ้น 
"บล.ฟิลลิป" แนะนำซื้อ PTG ราคาเป้าหมาย 18 บาท คาดกำไรไตรมาส 1/66 อยู่ที่ 197 ล้านบาท รับยอดขายน้ำมันดีขึ้นหลังขยายสถานีบริการเพิ่ม-ธุรกิจ Non-oil ดีขึ้น
27 เม.ย. 2566

บริษัทหลักทรัพย์ ฟิลลิป (ประเทศไทย) จำกัด (มหาชน) ประเมินต่อ บริษัท พีทีจี เอ็นเนอยี จำกัด (มหาชน) หรือ PTG โดยคาดว่าไตรมาส 1/2566 พลิกกลับมากำไรอยู่ที่ 197 ล้านบาท เนื่องจากปริมาณการขายน้ำมันที่คาดว่าจะปรับตัวสูงขึ้นราว 4.4% จากไตรมาสก่อนหน้า และ 16.2% เมื่อเทียบกับช่วงเดียวของปีก่อน ซึ่งจากการขยายสถานีบริการ และในไตรมาส 1/2566 PTG ได้ขยายสถานีบริการน้ำมันอีกราว 11 สถานี ทำให้มีสถานีบริการน้ำมันทั้งหมด 2,160 สถานีประกอบกับค่าการตลาดที่ปรับตัวดีขึ้น ซึ่งคาดว่าจะอยู่ที่ประมาณ 1.7 บาท/ลิตร จากเดิม 1.58บาท/ลิตร ในไตรมาส 4/2565 จากการปรับค่าการตลาดน้ำมันดีเซลกลับสู่ภาวะปกติ ซึ่งมีผลในช่วงเดิน ก.พ. 66
ทั้งนี้ ส่งผลให้คาดว่าผลการดำเนินงานโดยรวมของธุรกิจน้ำมันมีแนวโน้มที่ดีขึ้นทั้งเมื่อเทียบกับช่วงเดียวของปีก่อน และจากไตรมาสก่อน สำหรับธุรกิจ Non-oil คาดว่าปริมาณการขาย LPG จะปรับตัวสูงขึ้นราว 4.1% จากไตรมาสก่อน และ 35.6% เมื่อเทียบกับช่วงเดียวของปีก่อนในส่วนของพันธุ์ ไทยมีการขยายสาขาเพิ่มอีกประมาณ 59 สาขา ซึ่ง PTG ยังคงเป้าหมายไว้ที่ 1,500 สาขา ภายในสิ้นปี 2566
โดยทางบริษัทคาดว่าการเปิดสาขาใหม่จะเร่งตัวในช่วงครึ่งหลังของปี 2566 ขณะเดียวกันทางฝ่ายคาดว่า SG&amp;A จะอยู่ที่ราว 1.65 บาท/ลิตร ลดลงจาก 1.67 บาท/ลิตร ในไตรมาส 4/2565 เนื่องจากปริมาณการขายน้ำมันและ LPG ที่สูงขึ้น
อย่างไรก็ตามทางฝ่ายวิจัย แนะนำ “ซื้อ” ราคาเป้าหมาย 18.00 บาท